Sábháilteacht ar líne san Astráil

Tharraing sábháilteacht ar líne don aos óg san Astráil conspóid sna 2020idí.  Ar an 10 Nollaig 2025, cuireadh cosc ar na meáin shóisialta san Astráil do dhaoine faoi 16 bliana d’aois, nuair a tháinig an Online Safety Amendment (Social Media Minimum Age) Act 2024  i bhfeidhm.  Bhí bac curtha ar dhaoine óga cuntais a bheith acu ar Facebook, Instagram, Reddit, Snapchat, TikTok, X/Twitter, Threads, Twitch, Kick, YouTube  agus a leithéidí.

 Cúlra 
Bhí na meáin shóisialta fite fuaite i saol an duine óig sna 2020idí. Cé go bhfuil contúirtí ag baint leo,mar a léirigh taighde a tháinig amach in 2025 agus cláir ar nós Adolescence a tharraing cuid mhaith cainte tá buanna móra leo freisin.

Ní rud nua é go mbeadh teorainn aoise curtha ar tháirgí éagsúla (deochanna alcólacha mar shampla agus clubanna oíche).  Ba í an Astráil an chéad tír ar domhain a raibh cosc dá leithéid curtha acu ar na meáin shóisialta. 

 Córas fíoraithe aoise 
Tá seirbhís ‘k-ID’ in úsáid, mar shampla, a dhéanann clárú oifigiúil aoise agus aipeanna ar nós SnapChat á n-úsáid le haois na n-úsáideoirí a sheiceáil agus a dheimhniú. Caithfidh gach duine atá ag iarraidh SnapChat a úsáid san Astráil a gcuid sonraí a chur ar fáil do k-ID.

Tá na tíortha eile ar fud an domhain ag faire ar shampla na hAstráile le feiceáil cén chaoi a n-éireoidh leis an gcosc;  an spreagfaith an clí inniúlacht agus nuálaíocht sna bealaí le teacht thart ar choscanna aoise digiteacha?

 Iarmhairtí 
Chaill na milliúin páistí agus déagóirí an fháil a bhí acu ar a gcuntais agus iachall curtha ar na haipeanna iad a bhaint de na hardáin nó fíneáil suas le $50 milliún a íoc.  Laghdaigh an dlí an ró-úsáid a bhí á baint as na meáin shóisialta, agus thar aon ní eile, an brú a bhí á chur ar dhaoine óga a bheith orthu.

 Féach freisin 

 Córas fíoraithe aoise
 Adolescence 
 Sábháilteacht ar líne 

 Tagairtí 

Catagóir:2025
Catagóir:An Astráil
Catagóir:Meáin shóisialta
Catagóir:Dlí de réir tíre
Catagóir:Ríomhshábháilteacht